b'\n_START_ARTICLE_\nBruce Stuart\n_START_SECTION_\nIgralska kariera\n_START_PARAGRAPH_\nBruce je z bratom Hodom igral za Ottawo leta 1899. Leta 1900 sta se preselila v Quebec zaradi poslovanja. Hokej sta spet za\xc4\x8dela igrati leta 1891, ko sta se pridru\xc5\xbeila mo\xc5\xa1tvu Quebec Bulldogs. Zatem je prvi\xc4\x8d profesionalno igral v Pittsburghu in Houghtonu v stari WPHL in IPHL ligi. \xc5\xbde v svoji prvi profesionalni sezoni je v dresu Pittsburgha postal vodilni strelec lige WPHL s 16 goli. Imenovan je bil tudi v Mo\xc5\xa1tvo zvezd lige._NEWLINE_Leta 1907 se je pravi \xc4\x8das pridru\xc5\xbeil Wanderersom, da je z njimi osvojil Stanleyjev pokal. Nato je zaigral za Ottawo, bil celo kapetan mo\xc5\xa1tva in z njimi leta 1909 osvojil Stanleyjev pokal._NEWLINE_Leta 1910 je, ko je NHA predlagala omejitev igralskih pla\xc4\x8d, s \xc4\x8dimer bi se igralske pla\xc4\x8de razpolovile, posku\xc5\xa1al ustanoviti konkuren\xc4\x8dno ligo. Liga ni bila nikoli izvedena. Stuart se je vrnil na kapetansko mesto Ottawe in osvojil Stanleyjev pokal leta 1911. Po sezoni 1910/11 se je upokojil, odtlej je poleg nekaj hokejskega trenerskega dela upravljal trgovino s \xc4\x8devlji, ki si jo je lastil v Ottawi do 1952._NEWLINE_V poznej\xc5\xa1ih letih ga je zdravje za\xc4\x8delo zapu\xc5\xa1\xc4\x8dati in skoraj popolnoma je bil priklenjen na posteljo ali lahek stol. Kljub temu se je udele\xc5\xbeil svoje vklju\xc4\x8ditve v Hokejski hram slavnih lige NHL leta 1961 v Torontu. Kmalu zatem je umrl.'